Kína esetében 2008 óta nem folyt a piacgazdasági státusszal kapcsolatos konzultáció. 2014-ben a Bizottság továbbra is hajlandó volt megvitatni Kínával a piacgazdasági státusz felé történő előrehaladás következő lépéseit, és arra számított, hogy a kínai hatóságok továbbra is elkötelezettek maradnak a folyamat iránt, és benyújtják mindazon információkat, amelyekre a Bizottságnak a piacgazdasági státusz elemzéséhez szüksége van.

2014 áprilisában a Bizottság szolgálatai megküldték Mongóliának a piacgazdasági státusszal kapcsolatos előrehaladásáról szóló értékelő jelentést, amelyben az ötödik kritériumot teljesítettnek nyilvánították. A jelentés következtetései között az is szerepelt, hogy annak ellenére, hogy az egyéb kritériumokkal kapcsolatban is történt némi előrehaladás, ez nem volt elegendő ahhoz, hogy a négy másik közül bármelyiket teljesítettnek lehessen nyilvánítani.

6.1.Kis- és középvállalkozások (kkv-k)

A piacvédelmi vizsgálatokban való részvétel a kkv-k számára kis méretük és korlátozott erőforrásaik miatt kihívásokkal járhat. Az ilyen vizsgálatok összetettségével való megbirkózás érdekében a Bizottság 2004 decemberében helpdesk szolgálatot bocsátott a kkv-k rendelkezésére. A helpdesk 2014-ben is válaszolt a tájékoztatás iránti megkeresésekre. A feltett kérdések egyaránt érintettek konkrét eseteket és általánosabb piacvédelmi témákat, illetve az eljárások érdemi részét és technikai részleteit. A piacvédelmi weboldal szintén külön foglalkozik a kkv-k piacvédelmi eljárásokban betöltött szerepével, emellett gyakorlati tanácsokat és segítséget kínál.

6.2.Kétoldalú kapcsolatok/ tájékoztató tevékenységek – gazdasági ágazatok és harmadik országok

A Bizottság piacvédelmi eszközökkel foglalkozó szolgálatai munkájának fontos részét jelenti az EU piacvédelmi tevékenységeivel kapcsolatos jogszabályok és gyakorlatok magyarázata.

2014-ben a Bizottság két képzési szemináriumot szervezett a piacvédelmi politikáról és gyakorlatról több harmadik ország tisztviselői számára. Számos egyéb kétoldalú egyeztetés nyújtott még lehetőséget különféle piacvédelmi kérdések megvitatására több harmadik országgal, így Kínával, Koreával, Japánnal, Ausztráliával, Vietnammal és Marokkóval.

Ami az Unióban működő ipari és üzleti szervezeteket illeti, 2014 februárjában sor került egy szemináriumra, amelyen találkoztak az különféle érdekeltek, hogy megvitassák az uniós piacvédelmi politika és gyakorlat különféle kérdéseit. A résztvevők között a gyártó és importőr egyesületek, valamint a terjesztési szektor képviselői is szerepeltek. Továbbá 2014-ben több ülésre került sor az érintettek több kulcsfontosságú európai egyesületével (pl. Business Europe).

7.Meghallgató tisztviselő

A meghallgató tisztviselő elsődleges szerepe az érdekelt felek jogainak védelme és ezáltal hozzájárulás ahhoz, hogy a kereskedelmi eljárások szabályait objektív és átlátható módon alkalmazzák. A meghallgató tisztviselő szerepét és hatásköreit az Európai Bizottság elnökének határozatába foglalt hivatalos felhatalmazás tartalmazza, amely határozat garantálja a tisztességes eljárást a kereskedelmi ügyekben és a funkció pártatlanságát. A meghallgató tisztviselő adminisztratív okokból a kereskedelempolitikáért felelős biztos mellett látja el feladatát. A meghallgató tisztviselő tevékenységei a továbbiakban nem képezik e jelentés részét, hanem egy külön jelentésben fognak szerepelni, amely az alábbi címen érhető el (link beszúrandó).

http://ec.europa.eu/trade/trade-policy-and-you/contacts/hearing-officer/

8.Bírósági felülvizsgálat: decisions given by the Court of Justice (CoJ) / General Court (GC) (see Annex S)

2014-ben a Törvényszék és a Bíróság összesen 28 ítéletet hozott a dömping-, illetve szubvencióellenes tevékenységek területén. A Bíróság 5 ítélete a Törvényszék határozata elleni fellebbezésekre vonatkozott, 4 pedig előzetes döntéshozatal volt.

2014-ben 37 új ügy indult, ebből 28 a Törvényszék, és 9 a Bíróság előtt.

A dömping- és szubvencióellenes intézkedésekkel kapcsolatos, 2014 végén még függőben lévő törvényszéki és bírósági ügyek listája a szolgálati munkadokumentum S. mellékletében található.

9.Tevékenységek a Kereskedelmi Világszervezet (WTO) keretein belül

9.1.Vitarendezés a dömpingellenes intézkedések, szubvencióellenes intézkedések és védintézkedések területén

A WTO szigorú eljárást ír elő a WTO-megállapodások alkalmazását érintő, a WTO-tagállamok között felmerült viták rendezésére.

2014-ben két vizsgálóbizottság jött létre, az Indonéziából behozott zsíralkoholokra kivetett dömpingellenes intézkedésekkel foglalkozó vizsgálóbizottság (DS442) és az Argentínából származó biodízelre kivetett dömpingellenes intézkedésekkel foglalkozó vizsgálóbizottság (DS473). A DS397 esetében (azon megfelelőségi eljárások kérdése, amelyek a Kínából származó egyes vas vagy acél kötőelemek behozatalára az EU által kivetett végleges dömpingellenes intézkedésekkel kapcsolatos WTO-vitarendezés eredményeként merültek fel) a felek és a harmadik felek között 2014 novemberében érdemi párbeszédet eredményező ülésre került sor. Végül az EU konzultációt folytatott Oroszországgal a költségkorrekciós módszerekről és bizonyos dömpingellenes intézkedésekről (DS474, a vizsgálóbizottság 2014. július 22-én jött létre), Indonéziával a biodízelre kivetett dömpingellenes intézkedésekről (DS480), és Pakisztánnal a PET-importra kivetett kiegyenlítő intézkedésekről (DS486).

9.2.Egyéb WTO-tevékenységek